**Latvijas - Lietuvas pārrobežu sadarbības programmas 2021.–2027. gadam dokumenta projekta**

**publiskās apspriešanas kopsavilkums**

**23.07.-22.08.2021.**

|  |  |  |  |  |  |
| --- | --- | --- | --- | --- | --- |
| Nr.p.k. | Iebilduma/priekšlikuma iesniedzējs | Programmas dokumenta projekta nodaļa  | Iesniegtā iebilduma/priekšlikuma būtība | Ņemts vērā/nav ņemts vērā | Pamatojums, ja iebildums/priekšlikumsnav ņemts vērā |
| **Vispārīgi** |
| 2. | Latvijas Lielo pilsētu asociācija | Vispārīgi | Vēršam uzmanību, ka no Programmas ietvara ir izslēgts Kauņas apriņķis, kam ir ievērojama sadarbības pieredze gan 2007.-2013. gada, gan 2014.-2020. gada Eiropas Savienības (turpmāk – ES) fondu plānošanas periodā. Lūdzam sniegt skaidrojumu, kādēļ minētā teritorija, kas varētu sniegt pozitīvu ieguldījumu partnerības veidošanā ar Latviju, it īpaši STEM[[1]](#footnote-1) jomā, ir izslēgta. |  |  |
| 3. | Latvijas Lielo pilsētu asociācija | Vispārīgi | Norādām, ka Programmā netiek atspoguļota viena no galvenajām ES prioritātēm – Digitālajam laikmetam gatava Eiropa *(Europe fit for the digital age)*. Mūsuprāt, šī prioritāte būtu **iekļaujama Programmā, paplašinot atbalstāmo aktivitāšu loku kontekstā ar ES digitālo stratēģiju**. Piemēram, vietējo un reģionālo iestāžu darbinieku, iedzīvotāju digitālo prasmju uzlabošana, e-pakalpojumu attīstīšana, tehnoloģiju izmantošana, labās prakses nodošana klimatneitralitātes sasniegšanai. |  |  |
| 4. | Latvijas Lielo pilsētu asociācija | Vispārīgi | Programmā nav analizēta sadarbība starp publiskā sektora institūcijām un uzņēmējiem, kā arī uzņēmēji nav iekļauti starp mērķa grupām. Uzskatām, ka Programmā **vajadzētu integrēt sadarbību starp pārrobežu pašvaldībām, uzņēmējiem un izglītības iestādēm**, lai radītu inovatīvus risinājumus ekosistēmu aizsardzībai, dabas kapitāla attīstībai un saglabāšanai, sociālās uzņēmējdarbības attīstībai, tūrisma pakalpojumu izstrādei un nodrošināšanai, kā arī Covid-19 ietekmes uz tūrisma nozari mazināšanai. |  |  |
| **1. Kopīgā programmas stratēģija: galvenie attīstības politikas uzdevumi un politikas risinājumi**  |
| **1.2. Kopīgās programmas stratēģija: Kopsavilkums par galvenajiem Kopīgā programmas stratēģija: Kopsavilkums par galvenajiem kopīgajiem uzdevumiem, ņemot vērā ekonomiskās, sociālās, un teritoriālās atšķirības, kā arī nevienlīdzību, kopējās investīciju vajadzības un papildināmību un sinerģijas ar citām finansēšanas programmām un instrumentiem, atziņas, kas gūtas no agrākās pieredzes, makroreģionālās un jūras baseina stratēģijas, ja programmas teritoriju pilnībā vai daļēji aptver viena vai vairākas stratēģijas.** |
| **2. Programmā iekļaujamo galveno kopīgo izaicinājumu kopsavilkums** |
| **2.2. Daba un klimats** |
| 5. | Satiksmes ministrija | 2.2. | Ņemot vērā, ka Programmas sadaļa 1.1. ”Programmas teritorija” pamato, ka ”Saskaņā ar Eurostat pilsētas-lauku klasifikāciju[1] (2020) visi Programmas teritorijas reģioni ir ar vidēju pilsētas-lauku dominanci, izņemot Zemgali, kur pamatā dominē lauki”, aicinām paplašināt sadaļas “*2. Programmā iekļaujamo galveno kopīgo izaicinājumu kopsavilkums”,* apakšsadaļā “*2.2. Daba un klimats”* minēto tvērumu ”ilgtspējīgu mobilitāti pilsētvidēs” uz ”ilgstspējīgu mobilitāti”, jo pilsētvides aspektu pamato tālāk norādītais: *SO (vii) “uzlabojot dabas, bioloģiskās daudzveidības un zaļās infrastruktūras, tostarp pilsētvides teritorijās, aizsardzību un saglabāšanu un samazinot visu veidu piesārņojumu”*. | Ņemts vērā. |  |
| **2. Prioritātes** |
| **2.1. Prioritātes nosaukums (atkārto pie katras prioritātes)** |
| **2.1.2. Saistītie pasākumu veidi un attiecīgā gadījumā to paredzamais ieguldījums minēto konkrēto mērķu, kā arī makroreģionālu stratēģiju un jūras baseinu stratēģiju īstenošanā** |
|  | Zaļo un viedo tehnoloģiju klasteris, biedrība | 2.1.2. | 1) Veicināt cilvēku izaugsmi, pašcieņu, uzņēmējdarbību un finansiālo neatkarību. Pašnodarbinātība. Ekspertīze. Mazais bizness. Ekonomiskā iekārta kļūst spēcīga, kad sabiedrība ir spēcīga un piedzīvo izaugsmi. Galvenais nav sabiedriskais pakalpojums (izņemot lauku teritorijas). Mums jāiegulda cilvēkos, lai paaugstinātu viņu spējas un attīstītu sabiedrību. Galvenās īstenotājas NVO.2) Jaunuzņēmumu ekosistēms. Attīstīt Programmas reģionā jaunuzņēmumu ekosistēmu, lai piesaistītu reģionam jaunus talantus. Līdera spējas. Līderi un globālie spēlētāji ietekmēs citus, un sabiedrība iegūs no zināšanu un finansiālā viedokļa. Galvenās īstenotājas NVO. |  |  |
| **2. Prioritātes** |
| **2.2. Prioritātes nosaukums (atkārto pie katras prioritātes)** |
| **2.2.2. Saistītie pasākumu veidi un attiecīgā gadījumā to paredzamais ieguldījums minēto konkrēto mērķu, kā arī makroreģionālu stratēģiju un jūras baseinu stratēģiju īstenošanā** |
| 6. | VARAM un Dabas aizsardzības pārvaldes | 2.2.2. | Dokumenta projekta 26.lpp. papildināt paredzēto atbalsta aktivitāšu aprakstus (papildinātais teksts pasvītrots):● Darbības saistībā ar kopīgiem pārrobežu dabas objektu pārvaldības risinājumiem, kas veicina pielāgošanos klimata pārmaiņām un katastrofu riska novēršanu un noturību, ņemot vērā uz ekosistēmu balstītas pieejas un pievēršoties šādiem klimata pārmaiņu riskiem – ekstremālu laikapstākļu riskiem, sausuma riskiem, plūdu un krastu applūšanas riskiem, meža ugunsgrēka riskiem, krasta erozijas un invazīvo sugu un slimību izplatības riskiem (ieskaitot pasākumus to ietekmes mazināšanai, kopēju riska novērtēšanas metožu, agrīnas atklāšanas un izskaušanas sistēmu izstrādi un uzraudzības, pārvaldības un kontroles sistēmas izveidi);● Darbības saistībā ar infrastruktūras uzlabošanu aizsardzībai pret plūdiem un plūdu novēršanai (uz dabu balstīti risinājumi, palienes, ekosistēmas atjaunošana, apmežošana, pludmales apsaimniekošana un videi draudzīgi krasta stiprināšanas pasākumi, dabīgā ūdens saglabāšanas pasākumi un citi “zaļās” (vai “zilās”) infrastruktūras pasākumi, kas sniedz tiešu labumu, lai pielāgotos klimata pārmaiņām un novērstu riskus) un sadarbību starp operatīvajiem dienestiem;● Kopīgas uzraudzības darbības, kuras var uzlabot zināšanas par klimata ietekmi un veicināt visaptverošu un uz sistēmām balstītu pieeju, lai pielāgotos klimata pārmaiņām (ieskaitot jūras biotopu bioloģiskās daudzveidības uzraudzību un jaunu rādītāju un uzraudzības metodiku izstrādi un ieviešanu);● Apmācības, pieredzes apmaiņa utt., lai atbalstītu organizāciju spēju veidošanu attiecībā uz pielāgošanos klimata pārmaiņām un katastrofu risku novēršanu un noturību, ņemot vērā uz ekosistēmu balstītas pieejas. Pētījumi par sugu ekoloģiju, draudiem un spiedienu, izplatību tām ES nozīmes sugām un biotopiem, kuru aizsardzības statusa novērtējums nav zināms. Ekosistēmas pakalpojumu un vērtību apzināšana un novērtēšana. |  |  |
| 7. | Latvijas Lielo pilsētu asociācija | 2.2.2. | Ierosinām papildināt apakšpunktu 26.lpp. šādā redakcijā:*“Darbības saistībā ar kopīgiem pārrobežu dabas objektu pārvaldības risinājumiem, kas veicina pielāgošanos klimata pārmaiņām un katastrofu riska novēršanu un noturību, ņemot vērā uz ekosistēmu balstītas pieejas un pievēršoties šādiem klimata pārmaiņu riskiem – ekstremālu laikapstākļu riskiem, sausuma riskiem, plūdu un krastu applūšanas riskiem, meža ugunsgrēka riskiem, krasta erozijas,* ***smilšu sanešu akumulācijas*** *un invazīvo sugu un slimību izplatības riskiem;”.* |  |  |
| **2. Prioritātes** |
| **2.3. Prioritātes nosaukums (atkārto pie katras prioritātes)** |
| **2.3.2. Saistītie pasākumu veidi un attiecīgā gadījumā to paredzamais ieguldījums minēto konkrēto mērķu, kā arī makroreģionālu stratēģiju un jūras baseinu stratēģiju īstenošanā** |
| 8. | VARAM un Dabas aizsardzības pārvaldes | 2.3.2. | Dokumenta projekta 29.lpp. papildināt paredzēto atbalsta aktivitāšu aprakstus (papildinātais teksts pasvītrots):● Darbības, kas vērstas uz ekosistēmu nosargāšanu, saglabāšanu un atjaunošanu un pārrobežu bioloģiskās daudzveidības un svarīgāko sugu aizsardzību un saglabāšanu (teritorijas apsaimniekošanas plānu, sugas, biotopu u.c. apsaimniekošanas plānu izstrāde, upju biotopu atjaunošana un mākslīgo aizsprostu nojaukšana upēs, pelēko kāpu atjaunošana un akmeņainu biotopu kvalitātes uzlabošanas pasākumi, ezeru biotopu apsaimniekošana un atjaunošana (ieskaitot ūdens līmeni), dabisko traucējumu rezultātā radīto biotopu struktūru uzturēšana un dabas traucējumu izlīdzināšanas pasākumi, meža biotopu tipu struktūras atjaunošana, videi draudzīgu augu aizsardzības pasākumu izstrāde un īstenošana un bioloģiskās lauksaimniecības atbalsts, purvu un citu mitrāju biotopu atjaunošana un apsaimniekošana, biotopu atjaunošana un tīreļu un krūmāju apsaimniekošana, zemes darbību ietekmes uz jūras vidi samazināšana);● Kopīgu risinājumu izstrāde ilgtspējīgas dabas kapitāla (ūdeņi, aizsargājamās teritorijas, augsne, zivju krājumi utt.) un pārrobežu zaļo tīklu pārvaldības (tostarp aizsardzības, saglabāšanas un atjaunošanas) veicināšanai (risinājumu izstrāde un ieviešana jaunai infrastruktūrai (dzīvnieku tuneļi, pārejas ceļi), lai izvairītos no dzīvnieku populāciju sadrumstalotības, videi draudzīgu pieeju izstrāde un ieviešana ceļu un dzelzceļu malu pārvaldīšanai, jaunu buferzonu izveide, sugām un biotopiem svarīgu ainavu elementu pārvaldība, daļēji dabisko zālāju un to biotopu atjaunošana un apsaimniekošana);● Apmācības, pieredzes apmaiņa utt. nolūkā atbalstīt organizāciju un konkrētu mērķa grupu (NVO, vietējo kopienu utt.), kas ietekmē vides kvalitāti, institucionālo spēju stiprināšanu. Pētījumi par biotopu un sugu telpiskajiem modeļiem un savienojamību. Zinātniskie pētījumi un priekšlikumi jauna Natura 2000 noteikšanai.;  |  |  |
| **2. Prioritātes** |
| **2.4. Prioritātes nosaukums (atkārto pie katras prioritātes)** |
| **2.4.2. Saistītie pasākumu veidi un attiecīgā gadījumā to paredzamais ieguldījums minēto konkrēto mērķu, kā arī makroreģionālu stratēģiju un jūras baseinu stratēģiju īstenošanā** |
| 9. | Latvijas Lielo pilsētu asociācija | 2.4.2. | Atbalstām integrētu pakalpojumu pieejamības veicināšanu sociāli neaizsargātajām grupām, t. sk. personām ar īpašām vajadzībām. Vienlaikus aicinām **paplašināt atbalstāmo darbību loku**, paredzot arī infrastruktūras komponentes, piemēram, peldvietu ierīkošana personām ar īpašām vajadzībām, liftu, pandusu izbūvi, u. tml. (papildināt programmas dokumentu 32.lpp.) |  |  |
| 10. | Latvijas Lielo pilsētu asociācija | 2.4.2. | Priekšlikums precizēt atbalsta aktivitātes formulējumu 32.lpp. šādā redakcijā:*“Integrētu pakalpojumu attīstība, apvienojot sociālos, izglītības un garīgās veselības elementus, kas vērsti uz neaizsargāto grupu, piemēram, senioru, bērnu no nelabvēlīgām ģimenēm, cilvēku ar īpašām vajadzībām un ekonomiskās un sociālās atstumtības riskam pakļauto lauku* ***un pilsētas*** *iedzīvotāju integrāciju.”* |  |  |
| **2. Prioritātes** |
| **2.5. Prioritātes nosaukums (atkārto pie katras prioritātes)** |
| **2.5.2. Saistītie pasākumu veidi un attiecīgā gadījumā to paredzamais ieguldījums minēto konkrēto mērķu, kā arī makroreģionālu stratēģiju un jūras baseinu stratēģiju īstenošanā** |
| 11. | VARAM un Dabas aizsardzības pārvaldes | 2.5.2. | Dokumenta projekta 35.lpp. papildināt paredzēto atbalsta aktivitāšu aprakstu (papildinātais teksts pasvītrots):● Ilgtspējīgas piekļuves uzlabošana vērtīgiem dabas un vides objektiem, dabas parkiem un rezervātiem (veloceliņi, izglītības un pastaigu takas), kopienām un to starptautiskās popularizēšanas uzlabošana. Dabas izglītības centru attīstība vai esošo centru pilnveidošana. Esošās tūrisma infrastruktūras attīstīšana, uzturēšana un uzlabošana. Apmeklētāju elektroniskās uzraudzības sistēmas izstrāde. |  |  |
| 12. | Latvijas Lielo pilsētu asociācija | 2.5.2. | Programmā kā viens no izaicinājumiem ir norādīts apmeklētāju piesaiste nesezonas laikā un uzturēšanās laika pagarināšana. Radot jaunus tūrisma objektus un pilnveidojot tūrisma pakalpojumus, tiktu mazināta tūrisma sezonalitāte. Lai dažādotu tūrisma pakalpojuma klāstu, nepieciešams veidot jaunus vissezonas tūrisma objektus ģimenēm ar bērniem – izglītojošus un izklaidējošus pakalpojumus, kas ietvertu gan kvalitatīvu aktīvu brīvā laika pavadīšanas iespējas, gan izzinošas un izglītojošas, kā arī interaktīvas aktivitātes.Ierosinām papildināt apakšpunktu 35.lpp. šādā redakcijā:*“Pārrobežu tūrisma piedāvājumu izstrāde (piemēram, saistībā ar radošajām nozarēm, amatniecību, kultūras pasākumiem,* ***aktīvās atpūtas pavadīšanas iespējām, izglītojošām un interaktīvām aktivitātēm****, gastronomiju, vidēja mēroga utt.) un to pozicionēšana konkrētās tūristu, apmeklētāju un ceļotāju grupās, sevišķi veicinot nakšņošanu un atkārtotus tūristu braucienus,* ***sekmējot tūrisma sezonalitātes mazināšanos****;*”. |  |  |
| Datums\* |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (dd/mm/gggg) |
|   |

|  |  |
| --- | --- |
| Atbildīgā amatpersona | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|   | (vārds, uzvārds, paraksts\*) |

Piezīme. \* Dokumenta rekvizītus “datums” un “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Datums: 23.11.2021.

Atbildīgā amatpersona: Vita Prokopoviča

1. STEM (*Science, Technology, Engineering and Mathematics* – zinātne, tehnoloģijas, inženierzinātnes un matemātika) [↑](#footnote-ref-1)